

**KAZLŲ RŪDOS SAVIVALDYBĖS MERAS**

**POTVARKIS**

**DĖL ŽEMĖS SKLYPO (KADASTRO NR. 5140/0004:186), ESANČIO P. POVILAIČIO GATVĖJE 2A, JŪRĖS MIESTELYJE, KAZLŲ RŪDOS SAVIVALDYBĖJE,**

**NAUDOJIMO BŪDO PAKEITIMO**

2023 m. lapkričio d. Nr. MV-

 Kazlų Rūda

Vadovaudamasi Lietuvos Respublikos savivaldos įstatymo 3 straipsnio 3 dalimi, 25 straipsnio 5 dalimi, 30 straipsnio 1 dalies 1 punktu, 2 dalimi, Lietuvos Respublikos teritorijų planavimo įstatymo 20 straipsnio 2 dalies 2 punktu, Lietuvos Respublikos žemės įstatymo 23 straipsnio 2 dalimi, Pagrindinės žemės naudojimo paskirties ir būdo nustatymo ir keitimo tvarkos bei sąlygų aprašo, patvirtinto Lietuvos Respublikos Vyriausybės 1999-09-29 nutarimu Nr. 1073 „Dėl Pagrindinės žemės naudojimo paskirties ir būdo nustatymo ir keitimo tvarkos bei sąlygų aprašo patvirtinimo“, 17 punktu, Žemės naudojimo būdų turinio aprašu, patvirtintu Lietuvos Respublikos aplinkos ministro 2013-12-11 įsakymu Nr. 3D-830/D1-920 „Dėl Žemės naudojimo būdų turinio aprašo patvirtinimo“, Kazlų Rūdos savivaldybės tarybos 2014-12-18 sprendimu Nr. TS IV(42)-2281 patvirtintu Kazlų Rūdos savivaldybės teritorijos bendruoju planu, Kazlų Rūdos savivaldybės mero 2023-10-23 potvarkiu Nr. MP-77 „Dėl pavedimo ir priemokos nustatymo Editai Lukoševičienei“ ir atsižvelgdama į žemės sklypo savininko 2023-11-03 prašymą „Dėl žemės sklypo pagrindinės žemės naudojimo paskirties ir (ar) naudojimo būdo pakeitimo“:

1. P a k e i č i u kitos paskirties žemės sklypo (kadastro Nr. 5140/0004:186), esančio P. Povilaičio gatvėje 2A, Jūrės miestelyje, Kazlų Rūdos savivaldybėje (žemės sklypo plotas – 0,1367 ha), naudojimo būdą „visuomeninės paskirties teritorijos“ į „vienbučių ir dvibučių gyvenamųjų pastatų teritorijos“.
2. N u s t a t a u, kad žemės sklypo naudojimo būdo keitimo motyvas – pakeisti žemės sklype esančio statinio (unikalus Nr. 5199-2008-1014) pagrindinę paskirtį iš „gydymo“ į „gyvenamąjį pastatą“.

Šis potvarkis per vieną mėnesį nuo jo paskelbimo arba įteikimo dienos gali būti skundžiamas Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka Lietuvos administracinių ginčų komisijos Kauno apygardos skyriui (Laisvės al. 36, 44240 Kaunas) arba Regionų apygardos administracinio teismo Kauno rūmams (A. Mickevičiaus g. 8A, 44312 Kaunas) Lietuvos Respublikos administracinių bylų teisenos įstatymo nustatyta tvarka.

|  |  |
| --- | --- |
| Savivaldybės vicemerė,pavaduojanti savivaldybės merą  | Edita Lukoševičienė |